Die volksmoord duur voort | Die Vryburger
Die volksmoord duur voort
September 3, 2012 - Nuus - 1 comment
Gedurende Augustus 2012 is nog sewe volksgenote vermoor deur terroriste.
In die Vrystaat is mev. Knoetze by haar huis vermoor gevind met etlike meswonde en die Oos-Kaap het twee mense aan die dood afgestaan. Mnr. Charles is met 'n mes doodgemaak en mnr. Radford is met 'n klip doodgeslaan.
In Wes Transvaal is Ronel Eyk se liggaam by haar huis gevind met drie koeëlwonde en in die PWV gebied is die Sim-egpaar vermoor by hul woning in Kempton Park.
Die jong dame, Christa Ross is in 'n lokval gelei in die Wes-Kaap en nadat sy 'n drankie aangebied is, verkrag en daarna vermoor.
Die moorde gaan stil-stil by politici verby, en daar word kwalik na enige voorval verwys.
Die inisieerders van Projek 2010 het dit hulle taak gemaak om elke moord op volksgenote wat deur terroriste gepleeg is, aan te teken en te bewaar vir die nageslag.
Lesers word versoek om elke geval onder die aandag van "Die Vryburger" te bring. Die redaksie onderneem om die besonderhede aan Projek 2010 oor te dra.
Lesers kan gerus die webblad besoek by: http://www.projek2010.co.za
Op die webblad is die bankbesonderhede van Projek 2010. Lesers word aangemoedig om ook 'n finansiële bydrae te maak aangesien die projek nie sonder fondse kan voortgaan nie.
One thought on "Die volksmoord duur voort"
Johan v R September 9, 2012 at 3:43 pm
Die inligting oor Olwyn Cowley in hierdie berig is nie reg nie. Olwyn was 'n man wat sy motor wou verkoop en toe ontvoer en doodgemaak is. Dit is darrem erg dat sulke goed daagliks met ons mense moet gebeur.